Yhdistetyt asiat C-274/16, C-447/16 ja C-448/16

flightright GmbH

vastaan

Air Nostrum, Líneas Aéreas del Mediterráneo, S.A.,

Roland Becker

vastaan

Hainan Airlines Co. Ltd

ja

Mohamed Barkan ym.

vastaan

Air Nostrum, Líneas Aéreas del Mediterráneo SA

(Amtsgericht Düsseldorfin ja Bundesgerichtshofin esittämät ennakkoratkaisupyynnöt)

Ennakkoratkaisupyyntö – Vapauden, turvallisuuden ja oikeuden alue – Tuomioistuinten toimivalta siviili- ja kauppaoikeuden alalla – Asetus (EY) N:o 44/2001 – 5 artiklan 1 alakohta – Asetus (EU) N:o 1215/2012 – 7 artiklan 1 alakohta – Käsite ”sopimusta koskeva asia” – Palvelujen suorittamista koskeva sopimus – Toisiinsa suoraan liittyvät lennot, jotka eri lentoliikenteen harjoittajat suorittavat – Käsite ”täytäntöönpanopaikka” – Asetus (EY) N:o 261/2004 – Lentomatkustajien oikeus korvaukseen lennolle pääsyn epäämisen tai lennon pitkäaikaisen viivästymisen johdosta – Korvauskanne sellaista lennosta vastaavaa lentoliikenteen harjoittajaa vastaan, jonka kotipaikka ei ole jäsenvaltiossa tai jonka kanssa matkustaja ei ole sopimussuhteessa

Unionin tuomioistuimen tuomio (kolmas jaosto) 7.3.2018

(Neuvoston asetuksen N:o 44/2001 5 artiklan 1 alakohdan b alakohdan toinen luetelmakohta; Euroopan parlamentin ja neuvosteon asetus N:o 261/2004; Euroopan parlamentin ja neuvoston asetuksen N:o 1215/2012 7 artiklan 1 kohdan b alakohdan toinen luetelmakohta)

Oikeudellinen yhteistyö yksityisoikeudellisissa asioissa–Tuomioistuimen toimivalta ja tuomioiden täytäntöönpano siviili- ja kauppaoikeuden alalla–Asetus N:o 44/2001–Asetus N:o 1215/2012–Erityinen toimivalta–Toimivalta sopimusta koskevissa asioissa–Lentomatkustajien kanne, jossa vaaditaan korvausta toisiinsa liittyvien lentojen pitkäaikaisen viivästymisen perusteella–Kanne perustuu häiriöön, joka ilmeni ensimmäisellä lennolla, josta vastasi lentoliikenteenharjoittaja, joka ei ole asianomaisten matkustajien sopimuskumppani–Kanteen perusteena olevan sopimusvelvoitteen täytäntöönpanopaikka–Toisen lennon saapumispaikka

(Neuvoston asetuksen N:o 44/2001 5 artiklan 1 alakohdan a alakohta; Euroopan parlamentin ja neuvoston asetus N:o 261/2004)

Oikeudellinen yhteistyö yksityisoikeudellisissa asioissa–Tuomioistuimen toimivalta ja tuomioiden täytäntöönpano siviili- ja kauppaoikeuden alalla–Asetus N:o 44/2001–Erityinen toimivalta–5 artiklan 1 alakohdan b alakohdan toinen luetelmakohta–Ei voida soveltaa vastaajaan, jonka kotipaikka on kolmannessa valtiossa

Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 5 artiklan 1 alakohdan b alakohdan toista luetelmakohtaa on tulkittava siten, että sitä ei sovelleta vastaajaan, jonka kotipaikka on kolmannessa valtiossa, kuten pääasian vastaajan. (ks. 55 kohta ja tuomiolauselman 1 kohta)

Asetuksen N:o 44/2001 5 artiklan 1 alakohdan a alakohtaa on tulkittava siten, että kyseisessä säännöksessä tarkoitetun käsitteen ”sopimusta koskeva asia” alaan kuuluu korvauskanne, jonka lentomatkustajat ovat nostaneet toisiinsa suoraan liittyvien lentojen pitkäaikaisen viivästymisen perusteella ja joka on kohdistettu matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EU) N:o 261/2004 perusteella lennosta vastaavaan lentoliikenteen harjoittajaan, joka ei ole asianomaisen matkustajan sopimuskumppani. (ks. 65 kohta ja tuomiolauselman 2 kohta)